இன்ஃபர்மேஷன் டெக்னாலஜி துறை அளிக்கும் பலதரப்பட்ட வேலை வாய்ப்புக்களில் பாவப்பட்ட வேலை ஒன்று இருக்கிறது! அந்த பரிதாபகரமான வேலையை செய்யும் அப்பாவி ஜீவன்களை "சிஸ்டம்ஸ் அட்மினிஸ்ட்ரேட்டர்" என்று நாகரீகமாக அழைப்பார்கள், சுருக்கமாக "சிஸ்அட்மின்"! இது ஒரு மேலோட்டமான வகைப்பாடு - அவர்கள் செய்யும் வேலை, திறமை, அனுபவம் இவற்றை பொறுத்து 'ஏதோ ஒரு' அட்மினிஸ்ட்ரேட்டர் என்று அழைக்கப்படுவார்கள் - அந்த 'ஏதோ ஒன்றுக்குள்' - டெஸ்க்டாப், விண்டோஸ், யுனிக்ஸ், டேட்டாபேஸ், டேட்டா சென்டர், லேப், நெட்வொர்க், செக்யூரிட்டி, வெப் - இப்படி எதையாவது ஒன்றை போட்டுக்கொள்ளுங்கள்! சில நிறுவனங்கள் இந்த ஜீவன்களை சப்போர்ட் என்ஜினியர் என்றும் அழைப்பதுண்டு! பகலிரவு பாராமல், எந்த ஒரு சப்போர்ட்டும் இல்லாமல் வேலை செய்யும் - IT துறையின் உண்மையான ஆல்-இன்-ஆல் அழகுராஜாக்களான இவர்களுக்கு, இந்த பதிவு அர்ப்பணம்!